Logatec, 26.11.2021

Spoštovani starši učencev 6.a, 6.b in 6.c razreda!

Glede na trenutno zdravstveno stanje v naši državi se sprašujete, ali bodo vaši otroci imeli zimsko šolo v naravi. Tega vam žal z gotovostjo ne morem zagotoviti, lahko pa zapišem, da pripravljamo vse potrebno za izvedbo zimske šole v naravi (ŠVN). Smo optimisti in verjamemo, da nam bo letos uspelo.

Ker trenutno ne moremo izvesti roditeljskega sestanka (RS) v šoli, smo ga izvedli na daljavo. Nekaj osnovnih informacij si lahko preberete v nadaljevanju.

Tako kot smo vas obvestili že na prvem RS, načrtujemo izvedbo ŠVN v času od 3.1.2022 do 7.1.2022 v Centru šolskih in obšolskih dejavnosti v Bohinju (CŠOD).

Med bivanjem v CŠOD bomo izvedli en naravoslovni dan (obnovljivi viri energije), en kulturni dan (fraze) in tri športne dni (smučanje 2x in fis pravila). ŠVN naj bi se udeležilo 69 učenk in učencev naše šole. Spremljalo jih bo 5 učiteljev iz OŠ Tabor. V CŠOD se nam bo pridružil še njihovo osebje, tako da bo za varnost in strokovno delo dobro poskrbljeno.

Urnik bo v torek, sredo in četrtek tak, kot je zapisan spodaj.

7:00       VSTAJANJE IN POSPRAVLJANJE POSTELJ IN SOBE – IZGLED SOB SE

 OCENJUJE V ČASU, KO MI SMUČAMO

7:30       ZAJTRK

8:20       ODHOD NA SMUČANJE

9:00       SMUČANJE NA SMUČIŠČU VOGEL

11:00     MALICA NA SMUČIŠČU

11:30     SMUČANJE NA SMUČIŠČU VOGEL

13:30     PRIHOD S SMUČANJA

14:00     KOSILO V CŠOD BOHINJ

15:00     POPOLDANSKI PROGRAM

16:30     ODMOR

17:00     POPOLDANSKI PROGRAM

18:30     VEČERJA

19:30     VEČERNA ANIMACIJA

21:00     NOČNI POČITEK

V ponedeljek in petek pa bo dan potekal nekoliko drugače.

**Ponedeljek, 3.1.2022:**

* **Odhod izpred šole bo ob 7.00.** Učenci, vaši otroci naj bodo oblečeni v smučarsko opremo, saj gremo takoj, ko oddamo v domu prtljago, naprej na smučišče. Smučali bomo na smučišču Vogel nad bohinjskim jezerom. Smučarske čevlje naj imajo učenci v posebni torbi . Obuti pa naj bodo v pohodne čevlje – glej seznam.
* Na spodnji postaji nihalke se preobujemo in se odpeljemo na vrh.
* Na smučišču preverimo opremo in se razdelimo v skupine glede na znanje smučanja. Ko se razdelimo, začnemo z učenjem smučanja.
* Ob 13.00 zaključimo s smučanjem in nadaljujemo z delom po urniku.

**Petek, 7.1.2022:**

* takoj zjutraj pospravimo sobe, pripravimo prtljago in se po zajtrku odpravimo na smučišče.
* ob 13.30 imamo kosilo in ob 14.00 načrtujemo odhod domov*.*

Kaj vse morajo učenci vzeti s seboj, imate na šolski spletni strani - Seznam opreme učenci. Ali boste oblačila označili, se odločite sami. Smuči, palice in pancarje pa zelo priporočamo, da jih označite. Kako jih označite, bom pokazal učencem pri urah športa.

Ravno tako si lahko na šolski spletni strani v power pointu Predstavitev ŠVN 2022 ogledate nekaj osnovnih informacij in nekaj diapozitivov iz preteklih let.

**Izpostavil bi še nekaj pomembnih informacij:**

* S ŠVN bomo občasno poročali tudi na naši spletni strani. Tam in preko e-asistenta vas bomo obveščali tudi o vseh morebitnih spremembah.
* Telefonirate nam lahko samo, ko smo na večerji, od 18. – 19. ure. Mobitelov, tablic, kamer za na čelade, skratka nobenih avdio – video naprav učenci ne smejo imeti s seboj. Za vse vrednejše predmete namreč ne odgovarjamo.

**Obvezno morate javiti razrednikom:**

* Zdravstvene posebnosti vašega otroka:

 razne bolezni, alergije, epilepsijo, diabetes, astmo, razna srčna obolenja, diete, vsakodnevno jemanje zdravil…. Samo s temi informacijami bomo lahko ustrezno ukrepali, če bi bilo to potrebno. Prosimo za natančna navodila jemanja zdravil, ker učenci zaradi spremenjene rutine pogosto pozabijo na terapijo.

* S seboj naj vzamejo največ 10 € žepnine**.**
* Učenci, ki se ŠVN mogoče ne bodo udeležili, hodijo v šolo, kjer bodo izvedli podoben program, kot ga bodo ostali učenci v CŠOD.
* **V primeru odsotnosti, v tednu med 3. 1. in 7. 1. (ŠVN ali pri pouku v šoli), velja samo zdravniško opravičilo.**
* Obračun malic in kosil – šolsko malico v ponedeljek vzamemo s seboj. **Za ostale dni so učenci avtomatsko odjavljeni tako od malice kot od kosila, razen seveda učenci, ki bodo program izvajali v šoli.**
* Če učenec zboli in se ne udeleži ŠVN, se vplačan denar vrne, v kolikor pa zboli v ŠVN se izračuna delež preveč vplačanega denarja in se denar vrne.
* Starši ali skrbniki pridete po učenca, če v ŠVN slučajno zboli. **Učenca morate priti iskati tudi v primeru, če namensko in stalno krši hišni red v domu ali ne upošteva dogovorjenih pravil obnašanja v ŠVN.**
* Cena ŠVN bo največ **160 €.** Pri tem je že upoštevano sofinanciranje ministrstva v višini 34 €.
* Plačilo boste izvedli v treh obrokih (december 60 €, januar 50 € in februar poračun).
* **Za vse, ki imate pri plačilu ŠVN finančne težave, je možno, da najkasneje do 10.12.2021 zaprosite za pomoč – subvencijo.** Obrazec dobite na spletni strani šole pod zavihkom učenci, šola v naravi. Oddate ga v zaprti kuverti v tajništvo šole, priporočeno po redni pošti ali v elektronski obliki na naslov tajanab@os-tabor.si , **vedno s pripisom: za subvencijo za ŠVN. Obrazec bo na voljo od 30.11.2021.**
* Priporočamo, da imajo učenci, predvsem tisti, ki si bodo čelado sposodili, s seboj tudi svoje podkape – rore, saj je to dobro tako za toploto kot za higieno – glej seznam opreme.

Pošiljam vam še:

* Anketo o opremi in znanju smučanja – **prosim, da jo vrnete najkasneje do 2.12.2021 učitelju športa v fizični obliki ali na moj e-naslov** **borutf@os-tabor.si** **!!!**
* Seznam opreme, ki jo bodo učenci potrebovali.
* Privolitev za prevoz otroka s strani CŠOD, če bi bilo to potrebno in vprašalnik za najem posteljnine – skupaj na enem obrazcu. Tudi ta obrazec vrnete na moj e-naslov ali meni osebno.
* Nekaj diapozitivov z nekaterimi informacijami in slikami.
* Anketo o smučarski opremi in znanju smučanja.
* Vlogo za subvencijo.

Vsa morebitna vprašanja mi posredujte na moj e-naslov borutf@os-tabor.si, najkasneje do 9.12.2021.

Na vprašanja bom odgovarjal po 9.12.2021. Lahko pa me obiščete na GU 9.12.2021.

S spoštovanjem, Vodja zimske šole v naravi

Borut Fefer